**«Териология» пәнінен БӨЖ орындауға әдістемелік нұсқаулар**

6В051020 – «**Биология**» мамандығы үшін, 4 курс

Құрметті білім алушы! «Териология» пәні бойынша Сіз 3 БӨЖ орындайсыз. БӨЖ жазбаша реферат түрінде жазылып ауызша (презентация түрінде) қорғалады. Оның электронды нұсқасы дәріскерге силлабуста көрсетілген аптада тапсырылады және оқытушының белгілеген уақытында қорғалады.

Әрбір білім алушы бір оқу семестрі ішінде пәннің оқу Бағдарламасына сәйкес өз бетінше бірнеше жұмыстарды орындауға міндетті. Әр жұмыс тиісті түрде бағаланады (қара: силлабус). Бұл жұмыстар рефераттық, ғылыми-ізденушілік және басқа да түрде болуы мүмкін. БӨЖ тақырыптарында қаралатын мәселелер аралық бақылауларда және емтихан сұрақтарында талқыланады. Осыған орай, әр студент өз бетінше ғылыми ізденістер жасап және ұсынылған әдебиеттерді пайдаланып не реферат түрінде, не презентация түрінде орындайды және қорғайды.

1. Төменде, кесте түрінде, БӨЖ–дің тақырыптары берілген.
2. Әрбір БӨЖ тақырыбы алдын-ала Сіздерге (бакалаврларға) берілетіндіктен сіздер (студенттер) осы тақырыптар бойынша ізденіп, реферат жасап, оған презентация түрінде ауызша баяндамалар дайындайсыздар. Мәлімет ретінде тақырыпқа қатысты соңғы шыққан әдебиеттерді, баспасөз мәліметтерін, ғылыми мақалаларды және интернет көзін пайдалануға болады.
3. БӨЖ тақырыптары толығымен Сіздерден ғылыми және творчестволық ізденісті, өз мамандықтарыңызға деген қызығушылықты талап етіп, өздеріңіздің ой-өрісіңіздің кеңеюіне, компьютерлік технологияны және интернет желісін толығымен меңгеруге үлкен мүмкіндік береді. Әр БӨЖ тақырыбының бағалануы кестеде көрсетілген.
4. Көрсетілген мезгілде тапсырылмаған БӨЖ басқа уақытта қабылданбайды. Уақытында өткізілмеген тапсырмалар үшін **ноль** деген балл қойылады.

|  |  |  |  |  |
| --- | --- | --- | --- | --- |
| № | Тақырыптар | Орындау тәртібі | Апталар | Балл |
| беру | қабылдау |
| **1** | **Жеке тұлғаға бағытталған амал тұрғысынан тапсырма (нақты қызығушылыққа негізделген жоба)****БӨЖ 1.** Териология ғылымының Қазақстанда даму тарихы мен оның этаптары | ауызша, презентация арқылы қорғап оны өткізу  | **2** | **5** | **20** |
| **2** | **Жеке тұлғаға бағытталған жобалық-ұйымдастырушылық (мәселелік) тапсырма (құрастырушылық жоба)****БӨЖ 2.** Қазақстанда сирек кездесететін тұяқты жануарлардың алуантүрлілігі: олардың популяцияларының қазіргі жағдайы мен қорғау шаралары  | ауызша, презентация арқылы қорғап оны өткізу. | **8** |  **9** | **15** |
| **БӨЖ 3.** Алматы қаласының териофаунасының сапалық құрамы, оны қорғау мәселелері.  | ауызша, презентация арқылы қорғап оны өткізу | **10** | **13** | **15** |

Көңіл аударыңыз!!! *Силлабуста көрсетілген барлық тақырыптар мына төменде көрсетілген жоспар бойынша орындалады*

БӨЖ тақырыптарын орындағанда мына мәселелерге көңіл аудару керек және ол мына жоспар бойынша **(мысалы 3 БӨЖ)** орындалуы тиіс:

**Жоспар**

1. **БӨЖ тақырыбы:** Алматы қаласының териофаунасының сапалық құрамы, оны қорғау мәселелері

**Тапсырманың мақсаты** (не үшін орындайсыз?)

2. **Кіріспе** (бұл бөлімде тақырып бойынша жалпы мәселелерді, мысалы осы тақырыпты кімдер зерттеді. Қандай мәселе назардан тыс қалды және т.т.*.)*

3. **Негізгі бөлім** (бұл бөлімде, мысалы осы мәселе бойынша зерттеу жұмыстарын орындаған авторлардың еңбектері талқыланады )

4. **Қорытынды** (бұл бөлімде осы тақырыпты орындауда Сіздің біліміңіз немен толықтырылды және ол Сізді неге тәрбиеледі және т.т.қарастырылады)

5. **Пайдаланған әдебиеттер мен басқа да БАҚ материалдары тізімі** (толықтай беріледі)

 *Мысалы:* 1. Есжанов Б., Мұсабеков Қ.С. *Териология. Алматы: «Дәуір» баспасы, 2011. -262 бет (4-10 б.)*

2. Бекенов А., Есжанов Б., Махмұтов С. *Қазақстан сүтқоректілері. Алматы: Ғылым, 1995.-280 б.*

**Ұсынылатын әдебиеттер**

1. **Есжанов Б.Е.**, Мұсабеков Қ.С. Териология.-Алматы, 2012. -264 с.

2. Красная книга Казахстана. Т.1. Животные. Позвоночные. 4-издание, 2010..- 326 с.

3. Беркинбай О., **Есжанов Б.,** Ташенов Б., Қулманова Г.А Қазақстан құстары мен аңдарының биологиясы. –Алматы: «Агроуниверситет». 2010. -313 б.

4. Мелдебеков А.М., Бекенов А.Б. Қазақстанның сирек кездесетін және жойылып кету қаупі бар жануарлары.-Алматы, 2008. -244 б.

5. Коллектив авторов. Позвоночные животные Алма-Аты. –Алма-Ата: Изд-во «Наука»,1988.-224 с.

**Интернет-ресурстары:** СӨЖ тапсырмаларын орындау үшін Интернет жүйелерінде берілетін сол тақырыптарға сәйкес ағымды және тұрақты сайттарды қарау керек

 БӨЖ тапсырмаларын орындауда творчестволық тапқырлық көрсету және жан-жақты іздену Сіздің болашақта жасайтын курстық және бітіру жұмыстарын ойдағыдай атқаруыңызға көп жәрдем береді, сонымен қатар, ғылыми зерттеу жұмыстарына қызығушылық танытудың алғы шарты болып табылады. *Іске сәт!*

Құрастырған: биология ғылымдарының кандидаты, аға оқытушы Қ.С. Мұсабеков.